Starptautiskā Bobsleja un skeletona federācija
Starptautiskā Bobsleja un skeletona federācija (angļu: International Bobsleigh and Skeleton Federation — IBSF) ir starptautiska sporta organizācija, kas pārvalda bobsleju un skeletonu. Tās galvenā mītne atrodas Šveices pilsētā Lozannā. Federācija tika nodibināta 1923. gada 23. novembrī Parīzē, Francijā. To nodibināja Apvienotās Karalistes, Šveices un Francijas delegāti, klātesot Kanādas un ASV pārstāvjiem. Līdz 2015. gada jūnijam federācijas nosaukums bija Starptautiskā Bobsleja un tobogana federācija (franču: Fédération Internationale de Bobsleigh et de Tobogganing — FIBT). Kopš 2010. gada tās prezidents ir bijušais itāliešu bobslejists Ivo Ferriāni. IBSF organizē sacensības šādās disciplīnās: vīriešu bobsleja divnieki, bobsleja četrinieki, sieviešu bobsleja divnieki, vīriešu skeletons, sieviešu skeletons, monobobs, paraskeletons un parabobslejs.